

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXIII/2017**

**Dňa: 13.06.2017**

**K bodu programu:** **č. 3**

**Názov materiálu: Návrh na schválenie spolufinancovania projektu**

**„Zvýšenie bezpečnosti a zamestnanosti MRK**

**formou MOPS**

**Materiál obsahuje**: Uznesenie MsR

Návrh uznesenia

Dôvodová správa

**Materiál predkladá:** Eulalia Štefanová

projektový referát a ŠFRB

**Materiál vypracovali:** Eulalia Štefanová

Mgr. Ivana Vrbjarová

projektový referát a ŠFRB

**Materiál p r e r o k o v a n ý**

* na zasadnutí MsR dňa 13.06.2017.

Prijaté uznesenie.

Mestská rada v Starej Ľubovni po prerokovaní predloženého materiálu

1. **o d p o r ú č a  MsZ**

prerokovať a schváliť:

1. predloženie žiadosti o nenávratný finančný príspevok (ŽoNFP) na sprostredkovateľský orgán (SO) za účelom realizácie projektu „Zvýšenie bezpečnosti a zamestnanosti MRK formou MOPS“, realizovaného v rámci výzvy Ministerstva vnútra Slovenskej republiky ako Sprostredkovateľského orgánu pre operačný program Ľudské zdroje, Kód výzvy OPLZ-PO5-2017-1, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania realizovaného projektu t. j. min. 5% z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

**s c h v a ľ u j e**

1. predloženie žiadosti o nenávratný finančný príspevok (ŽoNFP) na sprostredkovateľský orgán (SO) za účelom realizácie projektu „Zvýšenie bezpečnosti a zamestnanosti MRK formou MOPS“, realizovaného v rámci výzvy Ministerstva vnútra Slovenskej republiky ako Sprostredkovateľského orgánu pre operačný program Ľudské zdroje, Kód výzvy OPLZ-PO5-2017-1, ktorého ciele sú v súlade s platným Programom rozvoja mesta Stará Ľubovňa na obdobie 2015 – 2020;
2. zabezpečenie realizácie projektu v súlade s podmienkami poskytnutia pomoci;
3. zabezpečenie povinného spolufinancovania realizovaného projektu t. j. min. 5% z celkových oprávnených výdavkov;
4. zabezpečenie financovania neoprávnených výdavkov projektu predstavujúcich rozdiel medzi celkovými výdavkami projektu a celkovými oprávnenými výdavkami projektu.

**D ô v o d o v á s p r á v a**

Jednou z povinných príloh k ŽoNFP je aj príloha č. 5 Doklad preukazujúci finančnú spôsobilosť. Finančná spôsobilosť na spolufinancovanie projektu znamená minimálne, že žiadateľ má zabezpečené finančné prostriedky na spolufinancovanie výdavkov projektu, pričom výška spolufinancovania projektu zo strany žiadateľa sa stanovuje minimálne ako rozdiel medzi celkovými oprávnenými výdavkami projektu a žiadaným NFP. V rámci tejto prílohy sa od subjektov územnej samosprávy vyžaduje uznesenie mestského zastupiteľstva. ŽoNFP na realizáciu vyššie uvedeného projektu sa pripravuje s plánovaným príspevkom zo zdrojov OP ĽZ nasledovne:

* 85 % Zdroje EÚ (ESF)
* 10 % Štátny rozpočet SR
* 5 % Žiadateľ – Mesto Stará Ľubovňa

Predmetom žiadosti o NFP bude mzda 8 pracovníkov – príslušníkov MRK (6 mužov, 2 ženy), ich pracovné odevy a pracovné pomôcky a mzda 1 koordinátora projektu. Výška oprávnených výdavkov je 191 288,-- €, a to na dobu 36 mesiacov, t. j. projekt bude realizovaný počas 3 rokov. Spolufinancovanie zo strany Mesta bude v predpokladanej výške 9 564,40 €. Projekt je pokračovaním rómskej občianskej hliadky, v novom projekte to bude Miestna občianska poriadková služba (MOPS). Žiadosť sa bude podávať na Sprostredkovateľský orgán pre operačný program Ľudské zdroje v termíne 14.06.2017 (výzva na podávanie žiadostí o NFP bola vyhlásená 24.05.2017).